Държавен вестник, бр. 82, 2002 г., стр. 3

Б Р О Й  82
Д Ъ Р Ж А В Е Н   В Е С Т Н И К
С Т Р .  3
Член 5
Логистична поддръжка и финансиране
1. Подробностите относно поддръжката,
изисквана от страната домакин, са уредени в
Анекс Б.
2. Подробностите относно процедурите за
плащане за поддръжката от страната домакин
са уредени в Анекс Г.
Член 6
Юрисдикция
1. Юрисдикцията, приложима по отношение
на личния състав на ПАР, е като тази, уредена
в чл.VII на ССВС/НАТО.
2. Ако член на ПАР е задържан от съответ-
ните власти на страната домакин, Министер-
ството на отбраната на страната домакин (Служ-
ба “Сигурност—ВП и ВКР”) и командващият
офицер на ПАР трябва да бъдат уведомени не-
забавно. Те от своя страна след това информи-
рат своите съответни военни власти.
Член 7
Командване и контрол
1. В случаите, в които войски на страната
домакин са използвани за подпомагане на ПАР,
те остават под командването на страната дома-
кин. Целият личен състав на ПАР остава под
командването на командващия офицер на ПАР
през цялото учение. Командващият офицер на
ПАР се отчита пред британския аташе по отб-
раната, София.
2. В случай на военни действия, независимо
дали след обявяване на война или по друг начин,
личният състав на ПАР не следва да бъде изпол-
зван за активни операции в каквато и да е роля и
се подпомага от страната домакин при осъщест-
вяване на контакт с неговото правителство.
Член 8
Искове и отговорности
Исковете, произтичащи от или във връзка с
учението, се разглеждат в съответствие с чл. VIII
на ССВС/НАТО.
Член 9
Сигурност
1. Страната домакин гарантира, че неотори-
зирани лица няма да имат достъп до зоните на
базовите лагери. В допълнение по време на
периодите на бойни стрелби страната домакин
предотвратява достъпа на неоторизирани лица
до зоната на поразяване.
2. Подробности относно заплащането за ес-
корти, предоставяни от страната домакин, са
уредени в Анекс В. Ескорти се предоставят,
както следва:
а. При пристигането и заминаването на
ПАР между местата за пристигане/заминава-
не на ПАР и базовия лагер по обществената
пътна мрежа.
б. За придвижването на военни превозни
средства на ПАР, непредоставени от Министер-
ството на отбраната на страната домакин, ако
такива са дислоцирани.
в. За придвижването на оборудване до ре-
монтни бази, ако такъв ремонт се изисква да
бъде извършен в Република България.
г. При поискване от ПАР 24 часа по-рано.
3. Страната домакин осигурява сигурността
за групови културни посещения в територията
на страната домакин в съответствие с програ-
мата на ПАР.
Член 10
Медицинско и стоматологично обслужване
1. Командващият офицер на Почетната ар-
тилерийска рота е длъжен да гарантира, че
личният състав на Почетната артилерийска рота
е медицински и стоматологично здрав преди
участие в учението. Почетната артилерийска
рота се дислоцира с необходимите количества
от по-рано предписани медикаменти, нужни за
периода на дислоциране и за непрекъснато ле-
чение през този период.
2. Медицинското и стоматологичното обс-
лужване се осигурява от страната домакин в
съответствие с чл. IX от ССВС/НАТО.
3. Медицинското и стоматологичното об-
служване, предоставяно на Почетната артиле-
рийска рота за учението, е уредено в Анекс Б.
4. Медицинско обслужване, различно от
спешното, се осигурява в медицинските заведе-
ния на страната домакин срещу заплащане в
съответствие с българското законодателство за
лечение на чужденци в Република България.
Спешното медицинско обслужване се предос-
тавя безплатно. В случаите, в които е необходи-
мо лекарски екип на Почетната артилерийска
рота или на страната домакин да евакуира ра-
нен личен състав до друга болница, използвай-
ки съоръжения на страната домакин, Почетна-
та артилерийска рота е отговорна за поемането
на каквито и да е транспортни разходи.
Член 11
Процедури за разследване при инциденти
1. В случай на злополука, включваща член
на ПАР или собственост на ПАР, както страна-
та домакин, така и командващият офицер на
ПАР следва да бъдат информирани възможно
най-бързо. В задълженията на ПАР е да инфор-
мира британския аташе по отбраната.
2. Разследването на злополука или инцидент,
включващи член на ПАР, е отговорност на стра-
ната домакин, но властите на ПАР имат право
на наблюдател по време на каквото и да е раз-
следване в съответствие с чл. VII на ССВС/
НАТО. Наблюдателят няма право да разпитва
свидетели или да участва по какъвто и да е друг
начин, или да присъства, когато властите взе-
мат своите решения и препоръки. Наблюдате-